1.pielikums

Tehniskā specifikācija / Projektēšanas uzdevums

Daļai Nr. 1 Gājēju ietve Ķekavas pilsētā, Dārznieku ielā, no īpašuma Rīgas ielas 75 līdz Upesciema ielai

	I
	BŪVPROJEKTA PASŪTĪTĀJS – “Ķekavas novada pašvaldība” Reģ. Nr.90000048491, Gaismas iela 19 k-9-1, Ķekava, Ķekavas novads, LV-2123, tālr.8488, e-pasts: novads@kekeva.lv .
BŪVPROJEKTA IZSTRĀDES NEPIECIEŠAMĪBAS PAMATOJUMS:
Ielas infrastruktūras – satiksmes drošības uzlabošana un vides pieejamība.

	II
	ZIŅAS PAR OBJEKTU

	
	Objekta nosaukums:
	Gājēju ietve Ķekavas pilsētā, Dārznieku ielā, no īpašuma Rīgas ielas 75 līdz Upesciema ielai un satiksmes drošības uzlabošana, Ķekavā. 

	
	Objekta adrese, 

	Dārznieku iela, Ķekava, Ķekavas novads, LV - 2123                                           

	
	Nekustāmo īpašuma zemes vienības kadastra apzīmējums sarkano līniju robežās. 
	80700081472 , 80700082832, 80700082833, 80700082834, 80700082835, 80700082836, 80700082837, 80700082838, 80700081112 ,(Pašvaldība Skaistkalnes iela 80700080962, 80700082840)

	
	Īpašumu kadastra apzīmējumus un to piederību, kuru teritorijas robeža, ir/atrodas Dārznieku ielas sarkanajās līnijās.
	

	
	Projektā esošās teritorijas/objekta kopējā platība, izbūves laukums.
	Labiekārtojamās ielas robežu un piesaistāmo gruntsgabalu platību precizēt projektēšanas gaitā, saskaņojot ar pasūtītāju (ielas pieslēgumi īpašumiem, utt.).

	
	Būvniecības veids
	Pārbūve un jauna būvniecība

	
	Būvju klasifikācija kods
	autoceļi, ielas un ceļi 211; 

	
	Projektēšanas stadija
	Būvniecības projekta dokumentācija atbilstoši Latvijā (turpmāk LV) spēkā esošajiem likumiem un normatīvajam regulējumam.

	
	Būvniecības kārtas
	Saskaņojot ar pasūtītāju būvprojekta izstrādi un būvniecības darbus  iespējams sadalīt kārtās un precizēt pirms projektēšanas un/vai projekta gaitā.

	III
	BŪVPROJEKTA IZSTRĀDES APRAKSTS:
(MĒRĶIS VISPĀRĪGIE PRINCIPI, , IZSTRĀDES NOSACĪJUMI UN SASKAŅOŠANA)

	1.
	   Izstrādāt būvniecības ieceri – būvprojektu, uzlabot, pilnveidot Ķekavas pilsētas ielu infrastruktūru, atbilstoši 2013. gada 30.aprīļa ministru kabineta noteikumiem Nr.240 (2. pants), kā arī atbilstoši projektēšanas uzdevumam, LV spēkā esošiem normatīviem aktiem un vides pieejamības prasībām. Objekta Dārznieku ielas infrastruktūras un satiksmes drošības uzlabošanas būvprojektu izstrādāt tehniski pareizai, ērtai un funkcionējošai darbībai – vieglajam gan kravas transportam (ražošanas zona), citiem (mazāk aizsargātiem) satiksmes dalībniekiem un piekļuvei blakus esošiem īpašumiem.

	
	· izpildītājs pieprasa un saņem tehniskos noteikumus no nepieciešamajām institūcijām kā arī citām personām, ja tās saistītas ar būvprojekta izpildi. Nodrošina saskaņošanas procesam nepieciešamo dokumentu pārvaldības vadību un saskaņojumu BIS 
· norēķinus ar institūcijām par projektēšanas gaitā pieprasīto tehnisko un īpašo noteikumu izsniegšanu veic Izpildītājs. 
· par saņemtajiem tehniskajiem vai īpašajiem noteikumiem Izpildītājs informē, tos elektroniski iesūtot, Pasūtītāja pārstāvi.
· nepieciešamības gadījumā Izpildītājs nodrošina atbildīgo institūciju izsniegto tehnisko vai īpašo noteikumu aktualizēšanu. 
Izpildītājs būvprojektu saskaņo:
· tehnisko un/vai īpašo noteikumu izdevējiem;
· Ķekavas novada pašvaldības Attīstības un būvniecības pārvaldi, tās speciālistiem vai citām attiecīgajām Pasūtītāja pārvaldēm un to speciālistiem (piem. Īpašumu pārvalde);
· pasūtītāju;
· citām nepieciešamajām trešajām pusēm.
Izstrādātu un saskaņotu būvprojektu iesniedz akceptēšanai Ķekavas novada būvvaldē.
· veic detalizētu esošās situācijas apsekojumu dabā tādā apjomā, kas ļauj Izpildītājam uzņemties atbildību par Projekta risinājumu pamatotību un atbilstību projektēšanas normām un standartiem, izstrādāt būvprojektu pilnā apjomā.
· veikt esošo transporta un gājēju plūsmu izvērtējumu un citu ar ielas ekspluatāciju tieši saistītu, pieslēgumu un citu iespējamo elementu risinājumu izvērtējumu.
· ģeotehnisko izpēti trases garenprofilā izstrādātājs veic balstoties uz pieejamiem ģeoloģijas datiem, skatīt https://www.lvmgeo.lv/kartes materiālu nepieciešamības un izvēles, pamatojoties uz savu profesionālo un praktisko pieredzi, kā arī, līdz ar to garantējot ielas (ceļa) segas stabilitāti/noturību.
· izmaksas, kas saistītas ar tehnisko apsekošanu/apsekojumu Izpildītājs paredz būvprojekta izstrādes izmaksās, tās iekļaujot finanšu piedāvājumā.
· būvprojekts ir jāizstrādā tādā detalizācijā un apjomā, lai būvdarbu veicējam būtu pieejama nolasāma visa nepieciešamā informācija kvalitatīvu un darbu veikšanas, laika grafikam atbilstošu būvdarbu veikšanai.
· inženierkomunikācijas nepieciešams risināt un vērtēt saskaņā ar iespējamiem projekta risinājumiem un esošo tīklu tehnisko stāvokļu novērtējumu, nepieciešamības gadījumā projektējot to pārvietošanu, pārbūvi vai atjaunošanu saskaņā ar atbilstošo institūciju izsniegtajiem tehniskajiem noteikumiem, LV būvnormatīvu un standartu prasībām;
· visas projektēšanas gaitā skartās esošās inženierkomunikāciju sistēmas daļas apsekojamas, fiksējot to pašreizējo tehnisko stāvokli, nepieciešamības gadījumā jāparedz esošo tīklu pārbūve, papildus tīklu izbūve vai nomaiņa;
· nodrošināt projekta risinājuma salāgojamību ar ielas un blakus esošo teritoriju esošajiem inženiertīkliem un to šķērsojumu risinājumus.
· būvprojekts jāizstrādā izsmeļoši formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības.
· izstrādātājs veic būvprojekta izstrādi ar saviem materiāliem, izstrādājumiem, iekārtām, darbaspēku u.c. resursiem. Visus ar būvprojekta dokumentācijas izstrādi saistītos izdevumus sedz izstrādātājs.
· projektēšanas laikā tiek nodrošināta piedāvāto risinājumu, materiālu, iekārtu, tehnoloģiju izvēle un izvērtēšana salīdzinājumā ar citiem piedāvājumiem (salīdzināmie novērtējumi iesniedzami Pasūtītājam informācijai un vērtēšanai).
   Būvprojekta izstrādes apraksta dokumentācijas uzdevumā minētie kritēriji un piedāvātie konceptuālie risinājumi neatbrīvo būvprojekta autoru no atbildības par būvprojekta ieceres priekšmeta izpildi pilnā nepieciešamā apmērā un apjomā, minētā projekta ieceres realizācijai. 

	IV
	BŪVPROJEKTA SATURS UN NOFORMĒŠANA

	1.
	Projekta saturs atbilstoši Latvijā spēkā esošajiem (turpmāk LV) likumiem, ministru kabineta noteikumiem (turpmāk MK) un LVS (Latvijas standarts). Būvprojekts atbilst vismaz: MK 19.08.2014. Nr.500 “Būvniecības likums”; MK Nr.663 “Autoceļu un ielu būvnoteikumi”; MK Nr.253 “Atsevišķu inženierbūvju būvnoteikumi”;  MK Nr. 574 noteikumi par Latvijas būvnormatīvu LBN 008-14 “Inženiertīklu izvietojums”; MK Nr.34 “Noteikumi par piesārņojošo vielu emisiju ūdenī”; MK Nr.239 “Būvizmaksu noteikšanas kārtība”; LVS 190-1:2000 "Ceļu projektēšanas noteikumi – 1. daļa: “Ceļa trase"; LVS 190-6:2009 "Ceļu projektēšanas noteikumi - 6. daļa: “Autoceļu un tiltu būvprojektu saturs un noformēšana", kā arī ievērot citus ar būvprojektu saistošus LV spēkā esošos normatīvos aktus. Normatīvo aktu izmaiņu gadījumā Izpildītājam jāievēro arī veiktās izmaiņas uz normatīvo aktu pielietošanas brīdi.
Ja iepriekš uzskaitītie dokumenti nereglamentē kādas prasības, tad var izmantot citus alternatīva (ekvivalenta) standarta lietošanu, ja šis ekvivalents ir atzīts un tiek piemērots praksē un par to atbilstošā veidā ir norādīts pasūtītājam būvprojekta izstrādē un kas nav pretrunā ar Eiropas standartizācijas organizācijas standartiem un LV spēkā esošajām normām.

	2.
	Būvprojektā ietvert šādas daļas:
1. būvprojekta izstrādei nepieciešamie dokumenti (komersanta apliecība; reģistrācijas apliecība; tehniskā specifikācija; sertifikāti; tehniskie noteikumi u.c.).
2. Ceļa darbi.
· SA skaidrojošais apraksts;
· projekta specifikācijas;
· ģeodēzisko punktu ierīkošana un esošo aizsardzība;
· DOP darba organizācijas projekts;
· satiksmes organizācija būvdarbu laikā;
· darbu veikšanas projekts DVP;
· darba aizsardzības plāns;
· vides aizsardzības plāns;
· BA būvdarbu apjomu saraksts;
· TS-CD vispārīgie norādījumi un galvenie projekta rādītāji      (inženierkomunikāciju kopējais plāns, izbūves plāns vertikālais plānojums, garenprofils, šķērsprofila veidi un segas konstrukcijas, satiksmes organizēšanas tehnisko līdzekļu izbūve);
· TI topogrāfiskās izpētes materiāli;
· GI ģeotehniskās izpētes materiāli;
3. ELT ārējā elektroapgāde (trases shēma; BA u.c. nepieciešamās elektroizbūves sadaļas).
4. UKT vispārīgā daļa, plāns ar tīkliem esošiem jauniem izbūvētiem (ja nepieciešams); garenprofils; montāžas shēmas; cauruļvadu izbūves būvgrāvī ar stiprinājumiem; esošo inženierkomunikāciju aizsardzības shēmas; BA utt. nepieciešamās sadaļas).
5. Lietus ūdens novadīšanas (virsūdeņi), ja nepieciešams LKT izbūve;  BA u.c. nepieciešamās sadaļas 
6. EST elektronisko sakaru sistēmas (visas nepieciešamās sadaļas BA; vispārīgie rādītāji; kabeļu kanalizācijas trases utt.).
7. TS-L teritorijas labiekārtojums .
8. Ekonomikas daļa.
· IS – iekārtu, konstrukciju un būvizstrādājumu kopsavilkums;
· izmaksu aprēķins
9. Citas būvprojekta daļas, ja izstrādātājs uzskata, ka saturu ir lietderīgi papildināt, tad, pamatojoties uz savu profesionālo un praktisko pieredzi, papildina būvprojekta saturu. Noformējumā nepieminētās būvprojekta satura sadaļas, neatbrīvo būvprojekta autoru no atbildības par būvprojekta izstrādi atbilstoši un saskaņā ar LV spēkā esošajiem normatīvajiem aktiem.
   Pasūtītajam būvprojekts pēc saskaņošanas būvvaldē jānodod 2 (divos) drukātos eksemplāros klāt pievienojot pilnu BP elektroniskā formā uz USB elektroniskā datu nesēja pilnā sastāvā 1 (vienā) eksemplārā, PDF, DWG, Word (teksta daļas) un Excel (aprēķinu tabulas, būvdarbu apjomi, izmaksu aprēķins, iekārtu un aprīkojuma specifikācijas) formātā. Failiem jābūt sakārtotiem datu nesējā tādā secībā, kā tehniskā dokumentācija iesniegta BIS(ā).

	3.
	Būvprojekta ekonomiskajā daļā jāveido vienots būvdarbu daudzumu saraksts, norādot visus darbu veidus un materiālus, kas nepieciešami Būvprojekta realizācijai. 
Pasūtītājam iesniedzamie būvprojekta dokumentācijas eksemplāri ar datu nesēju tiek nodoti ar nodošanas – pieņemšanas aktu. 

	V
	ESOŠĀS SITUĀCIJAS APRAKSTS, NOSACĪJUMI, TEHNISKĀS PRASĪBAS UN BŪVPROJEKTA RISINĀJUMI IZSTRĀDEI

	1.
	Situācijas apraksts:
   Būvprojekta izstrādes robeža ietver Pašvaldības piederošu nekustamo īpašumu Dārznieku ielu (sarkano līniju robežās no NĪ, Rīgas iela 75, Ķekavā lūdzu Upeslīču ielai). Projekta ietvaros tiek apskatīta tikai un vienīgi projektēšanas robežās norādītās zemes vienības (skatīt pielikumu Nr.1). Piebilstams, ka sarkano līniju robežās ietilpst, Celtnieku ielai pieguļošo teritoriju īpašumu robežas, kuru nekustāmā īpašuma statuss ir fiziskas un/vai juridiskas personas. Projektēšanas gaitā būvprojekta izstrādes robežas var tikt precizētas.
   

	2.
	Nosacījumi:
· projektēšanā paredzēt, ka objektā Dārznieku ielā notiek transporta kustība;
· ģeoloģisko un topogrāfisko inženierizpēti veic būvprojekta izstrādātājs (ja ir nepieciešams);
· ielas segas konstrukciju un brauktuves segumu paredzēt atbilstoši ielas klasei un transporta sastāvam;
· izvērtēt iespējamos risinājumus gājēju ietves izbūvi vienā līmenī, ieskaitot krustojumus un iebrauktuves īpašumiem; 
· atbilstoši LVS projektā ietvaros nepieciešamajās vietās uzstādīt ceļa zīmes. Paredzēt divvirzienu autotransporta kustību;
· projektā ievērot vadlīnijas vides pieejamības nodrošināšanai;
· paredzēt lietus/virsūdens novadīšanas sistēmas izveidi, ja nepieciešams LK izbūvi;
· paredzēt teritorijas labiekārtošanu, noformējumā izmantojot Ķekavas novada vizuālā tēla vadlīnijas;
   Minēto nosacījumu saraksts neierobežo Izpildītāju veikt un Pasūtītājam ieteikt/noteikt arī citus infrastruktūras elementus un sistēmas, ja projektēšanas gaitā rodas tāda nepieciešamība un tas neļauj sasniegt projekta realizācijas mērķi.

	3.
	Prasības:
· Pasūtītājs var apstiprināt cita alternatīva (ekvivalenta) standarta lietošanu, ja šis ekvivalents ir atzīts un tiek piemērots praksē un par to atbilstošā veidā ir norādīts pasūtītājam būvprojekta izstrādē;
· projektēšanas uzdevumā minētie projektēšanas kritēriji un piedāvātie konceptuālie risinājumi neatbrīvo projekta autoru no atbildības par iepirkuma priekšmeta izpildi pilnā apmērā un apjomā;
· sagatavojot būvprojekta dokumentāciju projekta autoram jānoskaidro prasības, ko saskaņā ar Latvijas likumdošanu un spēkā esošajiem normatīvajiem aktiem izvirzījušas visas iesaistītās valsts un pašvaldības iestādes un uzņēmumi un jāiestrādā tās projekta dokumentācijā;
· izstrādātājs ir pilnībā atbildīgs par visu projektā doto parametru pārbaudi, kā arī par to, ka projekts saņem visus saskaņojumus, ko pieprasa iesaistītās institūcijas un veic visus nepieciešamos darbus un grozījumus tehnoloģiskā procesa projektēšanas saskaņā ar Pasūtītāja projektēšanas uzdevumu. 

	VI.
	Vispārīgās prasības:

	   1.
	· uzsākot projektēšanu, iepazīties ar visu izbūvēto inženiertīklu tehnisko lokālo/detālo risinājumu projekta zonā, Ķekavas pilsētā;
· jāizvērtē visas prasības esošajai infrastruktūrai, jāiekļauj visi nepieciešamie pasākumi un tehniskie risinājumi esošās infrastruktūras pilnvērtīgai un drošai darbībai, īpašie pasākumi ekspluatācijas stadijai;
· būvprojekta risinājumiem ir jābūt racionāliem, funkcionāliem un inženiertehniski pamatotiem. Izstrādātājs nodrošina, ka tehniskie risinājumi ir savstarpēji saskaņoti visās būvprojekta daļās. Būvprojekta risinājumu izstrādē ir jāņem vērā pasūtītāja prasības.

	
	· visus konstruktīvus risinājumus, tajā skaitā īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas būvprojekta Izstrādātājam jāskaņo ar Pasūtītāju.

	
	· visām iekārtām un materiāliem ir jābūt augstas kvalitātes, jāatbilst   pielietojuma prasībām un ir jābūt sertificētiem atbilstoši Latvijas likumdošanai.

	
	· risinājumos jāpiedāvā mūsdienīgus  materiālus un iekārtas, lai varētu lietot progresīvas un racionālas būvniecības metodes, kas samazinātu objektu būvniecības laiku, būvniecības izmaksas, ekspluatācijas izdevumus, kā arī paaugstinātu objektu kalpošanas laiku. Būvprojektā jāizvēlas tādi materiāli, tehnoloģijas un iekārtas, lai tās pēc iespējas varētu unificēt. Tomēr unifikācija nedrīkst mazināt objekta kopējo kvalitāti, ekspluatācijas drošību un ērtību. 

	
	· būvprojektā jāizvērtē visas prasības esošajai infrastruktūrai, jāiekļauj visi nepieciešamie pasākumi un tehniskie risinājumi esošās infrastruktūras pilnvērtīgai un drošai darbībai, īpašie pasākumi ekspluatācijas stadijai. 

	
	BŪVPROJEKTA IZSTRĀDES LAIKS UN IESNIEGŠANAS KĀRTĪBA

	
	· ne retāk kā divas reizes mēnesī Izstrādātājs sniedz Pasūtītājam progresa atskaiti par izpildītajiem darbiem;

	
	· ne ilgāk kā 4 (četru) mēnešu laikā pēc līguma parakstīšanas, Izstrādātājs iesniedz un saskaņo ar Pasūtītāju visus principiālos tehniskos risinājumus;
· ne ilgāk kā 6 (sešu) mēnešu laikā no līguma noslēgšanas Izstrādātājs saņem visus nepieciešamos saskaņojumos un iesniedz Pasūtītajam Ķekavas pašvaldības būvvaldē saskaņotu būvprojektu.

	VII
	AUTORUZRAUDZĪBA

	1.
	· autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. 

	
	· saskaņā ar Ministru kabineta 19.08.2014. noteikumu Nr. 500 “Vispārīgie būvnoteikumi” būvprojekta vadītājam ir pienākums t.sk. būvprojekta izmaiņu gadījumā nodrošināt atbilstošu to iestrādāšanu visās attiecīgajās būvprojekta daļās, ja nepieciešams, informēt par izmaiņām būvatļauju izdevušo institūciju un organizēt atbilstošu saskaņošanas procedūru, ka arī pārliecināties, ka būvprojektā ir iekļautas un izstrādātas visas nepieciešamās daļas atbilstoši projektēšanas uzdevumam un būvatļaujā ietvertajiem nosacījumiem

	
	· izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. LV spēkā esošajiem normatīvajiem aktiem.
· izstrādātājs apņemas veikt autoruzraudzību no būvprojekta paredzēto būvdarbu uzsākšanas dienas līdz objekta pieņemšanas ekspluatācijā un būvdarbu pilnīgai pabeigšanai, ko apliecina attiecīgs starp Pasūtītāju un būvdarbu veicēju parakstīts akts.
· autoruzraudzības izmaksās paredzami visi pakalpojumi, kas nodrošina autoruzrauga un autoruzraugu grupas darbu attiecībā uz šo objektu. Autoruzrauga darbs objektā visā būvdarbu periodā jānodrošina vismaz 1 (vienu) reizi 2 (divās) nedēļās. Ar autoruzraudzības kārtībā izstrādājamiem risinājumiem (nepilnības, kļūdas, risinājumu detalizācija) visā objekta būvniecības laikā Autoruzraugs nodrošina bez papildu maksas.
· autoruzraudzības kārtībā veiktās izmaiņas nedrīkst palielināt objekta būvdarbu izmaksas, ja vien Pasūtītājs iepriekš nav akceptējis šādas izmaiņas. Risinājumi, kas samazina būvdarbu izmaksas, iepriekš ir  jāsaskaņo ar Pasūtītāju un būvuzraugu.

